CELEX: 62013TA0348
Language: da
Date: 2014-09-24 00:00:00
Title: Sag T-348/13: Rettens dom af 24. september 2014 — Kadhaf Al Dam mod Rådet (Fælles udenrigs- og sikkerhedspolitik — restriktive foranstaltninger på baggrund af situationen i Libyen — indefrysning af pengemidler og økonomiske ressourcer — begrundelsespligt — åbenbart fejlagtigt skøn — begrænsning af en annullations tidsmæssige virkninger — ansvar uden for kontraktforhold)

3.11.2014   
            
            
               DA
            
            
               Den Europæiske Unions Tidende
            
            
               C 388/16
            
         Rettens dom af 24. september 2014 — Kadhaf Al Dam mod Rådet
   (Sag T-348/13) (1)
   
   ((Fælles udenrigs- og sikkerhedspolitik - restriktive foranstaltninger på baggrund af situationen i Libyen - indefrysning af pengemidler og økonomiske ressourcer - begrundelsespligt - åbenbart fejlagtigt skøn - begrænsning af en annullations tidsmæssige virkninger - ansvar uden for kontraktforhold))
   2014/C 388/20
   Processprog: fransk
   
      Parter
   
   
      Sagsøger: Ahmed Mohammed Kadhaf Al Dam (Kairo, Egypten) (ved advokat H. de Charette)
   
      Sagsøgt: Rådet for Den Europæiske Union (ved A. Vitro og V. Piessevaux, som befuldmægtigede)
   
      Sagens genstand
   
   Dels påstand om annullation af Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen (EUT L 58, s. 53), af Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (EUT L 58, s. 1), af Rådets afgørelse 2013/182/FUSP af 22. april 2013 om ændring af afgørelse 2011/137/FUSP (EUT L 111, s. 50), af Rådets gennemførelsesforordning (EU) nr. 689/2014 af 23. juni 2014 om gennemførelse af artikel 16, stk. 2, i forordning (EU) nr. 204/2011 (EUT L 183, s. 1), og af Rådets afgørelse 2014/380/FUSP af 23. juni 2014 om ændring af afgørelse 2011/137/FUSP (EUT L 183, s. 52), for så vidt som disse retsakter vedrører sagsøgeren, og dels påstand om erstatning for den skade, som disse retsakter har forvoldt.
   
      Konklusion
   
   
               1)
            
            
               Rådets afgørelser 2013/182/FUSP af 22. april 2013 og 2014/380/FUSP af 23. juni 2014 om ændring af afgørelse 2011/137/FUSP om restriktive foranstaltninger på baggrund af situationen i Libyen annulleres, for så vidt som de fastholder Ahmed Mohammed Kadhaf Al Dams navn på listerne i bilag I og IV til Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen.
            
         
               2)
            
            
               Rådets gennemførelsesforordning (EU) nr. 689/2014 af 23. juni 2014 om gennemførelse af artikel 16, stk. 2, i forordning (EU) nr. 204/2011 annulleres, for så vidt som den fastholder Ahmed Mohammed Kadhaf Al Dams navn på listen i bilag III til Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen.
            
         
               3)
            
            
               Virkningerne af afgørelse 2013/182/FUSP, af afgørelse 2014/380 og af gennemførelsesforordning nr. 689/2014 opretholdes, for så vidt angår Ahmed Mohammed Kadhaf Al Dam, indtil udløbet af appelfristen for denne dom eller, såfremt appel er iværksat inden for denne frist, indtil Domstolens afgørelse i denne henseende.
            
         
               4)
            
            
               I øvrigt frifindes Rådet for Den Europæiske Union.
            
         
               5)
            
            
               Ahmed Mohammed Kadhaf Al Dam betaler de omkostninger, som er afholdt af Rådet for Den Europæiske Union, og bærer sine egne omkostninger i forbindelse med sit krav om erstatning.
            
         
               6)
            
            
               Rådet for Den Europæiske Union betaler de omkostninger, som er afholdt af Ahmed Mohammed Kadhaf Al Dam, og bærer sine egne omkostninger i forbindelse med kravet om annullation.
            
         
      (1)  EUT C 298 af 12.10.2013.